ΓΡΑΠΤΗ ΕΡΩΤΗΣΗ E-2253/00

υποβολή: Wolfgang Ilgenfritz (NI) προς την Επιτροπή

(7 Ιουλίου 2000)

Θέμα: Δημιουργία μικρών εστιατορίων σε χώρους στάθμευσης στους αυστριακούς αυτοκινητοδρόμους

Στην Αυστρία η Asfinag, εταιρεία εκμετάλλευσης των αυτοκινητοδρόμων, μπορεί, βάσει του δικαιώματος επικαρπίας, να εισπράττει όλα τα κέρδη που προέρχονται από την εκμετάλλευση του οδικού δικτύου πυκνής κυκλοφορίας" αντ' αυτού η εταιρεία είναιπεύθυνη για τη λειτουργία και τη συντήρηση του δικτύου αυτού.

Βάσει του προαναφερθέντος δικαιώματος, η εταιρεία μπορεί να εκμισθώνει σε διαχειριστές εστιατορίων τμήματα γης πλησίον των αυτοκινητοδρόμων και να συνάπτει με αυτούς συμβάσεις.

Οι περισσότερες από τις συμβάσεις της Asfinag με τους μισθωτές περιελήφθησαν στις συμβάσεις του Υπουργείου Οικονομικών με τους διαχειριστές των χώρων στάθμευσης και επομένως και στις αντίστοιχες συμφωνίες.

Στις εν λόγω συμβάσεις ρυθμίζονται οι όροι για τη δημιουργία και συντήρηση χώρων στάθμευσης στους αυτοκινητοδρόμους.

Στην αυστριακή επιχείρηση εκμετάλλευσης εστιατορίων (Krtnerische Bauernimbi GmbH) δεν δόθηκε η άδεια για τη δημιουργία εστιατορίου σε χώρο στάθμευσης του αυτοκινητοδρόμου (όπουπήρχαν μόνο τουαλέτες) με την αιτιολογία ότι τούτο θα αποτελούσε παραβίαση των συμβάσεων που έχουν συναφθεί με την Asfinag και τους διαχειριστές των χώρων στάθμευσης" και τούτο διότι για τη δημιουργία εστιατορίου απαιτείται η συγκατάθεση του πλησιέστερου εστιατορίου για το οποίο έχει κατοχυρωθεί στη σύμβαση απόσταση προστασίας 25 χλμ. Και οι δύο γειτονικοί χώροι στάθμευσης δεν έδωσαν τη συγκατάθεσή τους.

Η κατάσταση αυτή αντιβαίνει σαφώς στο άρθρο 81 της Συνθήκης ΕΚ που απαγορεύει μεταξύ επιχειρήσεων συμφωνίες επί των τιμών οι οποίες περιορίζουν το θεμιτό ανταγωνισμό, καθώς και στο άρθρο 82 της Συνθήκης ΕΚ που απαγορεύει την κατάχρηση δεσπόζουσας θέσης στην αγορά.

1. Ποια μέτρα προτίθεται να λάβει η Επιτροπή (το ταχύτερο δυνατό) προκειμένου να εξαλείψει αυτόν τον περιορισμό του θεμιτού ανταγωνισμού;

2. Ποιες συνέπειες θα έχει ένας τέτοιος περιορισμός του ανταγωνισμού για όλα τα ενδιαφερόμενα μέρη;

3. Πώς προτίθεται η Επιτροπή να αποζημιώσει εστιάτορες που έχουνποστεί διακριτική μεταχείριση και οι οποίοι έχουν εκδηλώσει ενδιαφέρον για τη δημιουργία εστιατορίων σε χώρους στάθμευσης στους αυτοκινητοδρόμους και έχουν ζημιωθεί από τη μακροχρόνια εφαρμογή τέτοιων ρυθμίσεων που στρεβλώνουν τον ανταγωνισμό;

Απάντηση του κ. Monti εξ ονόματος της Επιτροπής

(14 Σεπτεμβρίου 2000)

Το Αξιότιμο Μέλος του Κοινοβουλίου ισχυρίζεται ότι στην Αυστρία η εταιρία εκμετάλλευσης αυτοκινητοδρόμων Asfinag μπορεί να εκμισθώνει οικόπεδα κοντά σε αυτοκινητόδρομους σε διαχειριστές πρατηρίων καυσίμων. Σύμφωνα με τις συμβάσεις μεταξύ της Asfinag και των πρατηρίων καυσίμων, η εγκατάσταση εστιατορίου απαιτεί την προηγούμενη συμφωνία του πλησιέστερου πρατηρίου καυσίμων το οποίο έχει αναγνωριστεί ως προστατευόμενη ζώνη. Η αίτηση για άδεια εστιατορίου σε χώρο στάθμευσης του αυτοκινητοδρόμου πουπέβαλε επιχείρηση εκμετάλλευσης εστιατορίων δεν έγινε δεκτή, δεδομένου ότι δεν συμφώνησε το πλησιέστερο πρατήριο καυσίμων. Κατά τη γνώμη του Αξιότιμου Μέλους του Κοινοβουλίου τα γεγονότα αυτά συνιστούν παράβαση των άρθρων 81 και 82 (πρώην άρθρα 85 και 86) της συνθήκης ΕΚ.

Η Επιτροπή δεν μπορεί να προβεί σε τελική κρίση βάσει των παρόντων στοιχείων κατά πόσο παραβιάζονται οι κοινοτικοί κανόνες ανταγωνισμού. Η αναγνώριση προστατευόμενης ζώνης φαίνεται ότι έχει επίπτωση ως περιορίζουσα τον ανταγωνισμό. Εντούτοις, θα πρέπει να εξεταστεί κατά πόσο είναι δυνατή κάποια επίπτωση στις ενδοκοινοτικές συναλλαγές. Επιπλέον, θα ήταν αναγκαίο να διευκρινιστεί ο ρόλος των συμβάσεων τουπουργείου οικονομικών όπως εκτίθεται από το Αξιότιμο Μέλος του Κοινοβουλίου. Εξάλλου, η αναγνώριση προστατευόμενης ζώνης θα μπορούσε να δικαιολογεί τη χορήγηση απαλλαγής (άρθρο 81 ΕΚ της συνθήκης) ή να κριθεί ότι δεν αποτελεί κατάχρηση (άρθρο 82 ΕΚ της συνθήκης).

Η Επιτροπή δεν μπορεί σε καμιά περίπτωση να δεχθεί αιτήσεις για αποζημίωση. Τέτοιες προσφυγές μπορούν να γίνουν ενδεχομένως σε εθνικά δικαστήρια ή άλλες εθνικές αρχές, σύμφωνα με τους εθνικούς διαδικαστικούς κανόνες.